**MERILA IN NAVODILA ZA OCENJEVANJE EKSKURZIJE**

a) priprava na ekskurzijo s terenskim delom, število predvidenih točk od 0 do 2

0 točk – učenec ni prisoten pri pripravi na ekskurzijo ali ni prevzel nobene naloge.

1 točka – učenec je prisoten na pripravi, vendar pasivno sodeluje, delno zapisuje navodila, ki jih posredujem pri pripravi ali prevzeme samo del nalog oziroma zadolžitev, potrebuje dodatne vzpodbude in navodila.

2 točki – učenec aktivno sodeluje pri pripravi, sledi navodilom in razlagi, postavlja vprašanja in izkazuje interes, prevzame dodeljene naloge in zadolžitve.

b.) izvedba ekskurzije s terenskim delom, število predvidenih točk od 0 do 4

0 točk – učenec ne sodeluje pri nobenem delu na ekskurziji ali pa sploh ni prisoten na ekskurziji.

1 točka – učenec je bil na ekskurziji, vendar naredi le manjši del nalog površno, nesamostojno (s prepisovanjem). Pozna eno metodo terenskega dela (tehniko), vendar je pri delu neučinkovit.

2 točki – učenec je bil na ekskurziji, opravil je samo del nalog, naloge niso bile samostojno rešene ali naloge so bile delno opravljene, rezultati so bili nepopolni ali delno nepravilni. Znal je uporabiti eno izmed metod (tehniko) dela.

3 točke – učenec je bil na ekskurziji, opravil je vse naloge, za delo je občasno potreboval pomoč ali je bil delno samostojen pri opravljanju nalog, naloge je opravil v predvidenem času, pasivno je opravljal skupinsko nalogo.

4 – učenec je bil na ekskurziji, opravil je vse naloge samostojno in v predvidenem času, aktivno je sodeloval pri skupinskem delu. Zna pravilno uporabiti vse metode terenskega dela.

c.) pisno poročilo (delovni list) o ekskurziji s terenskim delom, število predvidenih točk od 0 do 4

0 točk – učenec ne odda delovnega lista.

1 točka – učenec odda delovni list, naloge so zapisane površno, manjkajo nekatere rešitve oziroma zapisi. Učenec ne zna smiselno uporabiti na terenu pridobljenih podatkov. Doseženih je manj kot 40 % načrtovanih ciljev ali poročilo ne odda pravočasno.

2 točki – učenec odda delovni list, ima rešitve in zapise, vendar so izdelane nedosledno, delno so nepravilne ali nima ustreznih prilog in grafičnih ponazoritev ali so ti površno izdelani. Zna smiselno uporabiti polovico na terenu pridobljenih podatkov. Doseženih je od 40 % do 60 % načrtovanih ciljev. Poročilo odda pravočasno.

3 točke – učenec odda delovni list, ima rešitve oziroma zapise urejene, zapisi so kvalitetni in pravilni, nima vseh prilog in grafičnih ponazoritev ali ima rešitve oziroma zapise urejene, zapisi so delno pravilni, ima vse priloge in grafične ponazoritve. Zna smiselno uporabiti podatke pridobljene s terenskim delom. Doseženo je od 60 % do 80 % načrtovanih ciljev. Poročilo odda pravočasno.

4 točke – učenec odda delovni list, ima rešitve oziroma zapise urejene, zapisi so kvalitetni in pravilni, ima vse priloge in grafične ponazoritve. Zna smiselno uporabiti podatke pridobljene s terenskim delom in učinkovito oblikovati zaključke. Doseženo je več kot 80 % načrtovanih ciljev. Poročilo odda pravočasno.